Bristol Jupiter

Bristol Jupiter var en britisk ni-sylindret, en-rads stjernemotor bygget av Bristol Aeroplane Company. Den ble opprinnelig konstruert sent under første verdenskrig og kjent som Cosmos Jupiter, før den gjennom en lang serie med oppgraderinger og forbedringer ble gjort om til en av de fineste motorer for sin tid.

Jupiter ble brukt i stor utrekning i mange av de flytypene som ble bygget på 1920- og 1930-tallet. Tusener av Jupiter i alle versjoner ble bygget både av Bristol og utenlands under lisens. En overladet variant av Jupiter kjent som Orion ble påbegynt i 1926, men opplevde utviklingsproblemer og bare et fåtall motorer ble produsert.

Konstruksjon og utvikling 
Jupiter ble konstruert under første verdenskrig  av Roy Fedden fra Cosmos Engineering. På grunn av kraftig nedskjæring på utgifter til det militære etter krigen gikk Cosmos konkurs i 1920, og ble kjøpt opp av Bristol Aeroplane Company, mest på grunnlag av rettighetene til Jupiters design, og etter anbefaling fra luftfartsministeriet. Motoren viste seg å være en av de mest pålitelige i markedet. Den var den første luftkjølte motor som passerte ministeriets tester, den første med automatisk turtallskontroll og den første montert i et  passasjerfly.

Lisensproduksjon 
Jupiter ble bygget i flere land på lisens, det endte opp med 14 tilslutt. Noen av de viktigste er:
 Frankrike: Gnome-Rhone bygget en versjon kalt  Gnome-Rhône 9 Jupiter
 Tyskland: Siemens-Halske tok ut lisens og bygde flere versjoner med økende motorytelse som endte opp med Bramo 323 Fafnir, brukt på flere fly under første verdenskrig.
 I Japan ble  Jupiter lisensbygget  fra 1924 av Nakajima. Den danner grunnlaget for fabrikkens egen stjernemotor, Nakajima Ha-1 Kotobuki. 
 Den ble produsert i Polen som PZL Bristol Jupiter,
 I Italia  som  Alfa Romeo 126-RC35,
 I Tsjekkoslovakia  av Walter Engines. X
 Det største antall som ble lisensbygget var i Sovjetunionen under navnet Sjvetsov. Total produksjon var over 4 500 enheter. Produksjonen startet i 1918, og endte i 1930.

Anvendelser 
Jupiter er kanskje mest kjent som motoren til Handley Page H.P.42 Hannibal som fløy i rute London-Paris på 1930-tallet. Annen sivilt bruk var de Havilland Giant Moth og Hercules, Junkers W 34 (som senere ble utviklet til den berømte Ju-52) samt den gigantiske Dornier Do X flybåten som hadde ikke mindre enn tolv Jupiter motorer.

I 1929 var Bristol Jupiter blitt montert i 262 ulike flytyper. Det ble skrevet i franske aviser under årets Paris Air Show at Jupiter og de lisensbygde versjoner stod for motoriseringen av 80% av de utstilte fly.

Spesifikasjoner (Jupiter XFA)

Referanser

Fotnoter

Bibliografi 

 Bridgman, L. (ed.) Jane's Fighting Aircraft of World War II. New York: Crescent Books, 1998. ISBN 0-517-67964-7
 Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. ISBN 1-85310-294-6.
 Gunston, Bill. Development of Piston Aero Engines. Cambridge, England. Patrick Stephens Limited, 2006. ISBN 0-7509-4478-1
 Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9

Videre lesing 
 Gunston, Bill. By Jupiter! The Life of Sir Roy Fedden. The Johns Hopkins University Press.

Eksterne lenker 
 
  En artikkel fra 1919 om Cosmos Engineerings luftkjølte stjernemotorer. Bilder av Cosmos Jupiter finnes på side 870, og en kort teknisk beskrivelse finnes på side 871.
 Bristol Jupiter endurance test (en artikkel i Flight fra mars 1926) – flightglobal.com 
 En reklame for Bristol Jupiter i Flight fra 1926 – flightglobal.com 
  En artikkel fra 1928 om Bristol Jupiter-serien.
  En artikkel fra 1928 om Bristol Jupiter-serien og noen av dens tekniske egenskaper.
  En artikkel fra 1928 om Bristol Jupiter-serien.

Flymotorer
Stjernemotorer